Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
17 เม.ย. 2558

แรงขายระยะสั้น ไม่ทำให้แนวโน้มระยะ 1-3 เดือน เปลี่ยนไป…”ซื้อ”
ดัชนี SET อยู่ที่ 1,574.93 จุด +4.93 จุด +0.31% ปริมาณซื้อขาย 22,676 ลบ.
แนวรับ:        1560        แนวต้าน:    1600 , 1620
 
สรุปทิศทางและแนวโน้มตลาด
แรงขายระยะสั้น ไม่ทำให้มุมมองเชิงบวกเปลี่ยนไป…แนะนำ “ซื้อ” เป้าหมาย 1,600-1,620 จุด: แรงขายที่แนวต้านย่อยบริเวณ 1,572 จุด ไม่ทำให้แนวโน้มระยะ 1-3 เดือนเปลี่ยนไป โดยแนะนำ “ซื้อ” เป้าหมาย 1,600-1,620 จุด ด้วยปัจจัยหนุนจาก 1) ร่างรัฐธรรมนูญที่จะเปิดอภิปรายในสัปดาห์หน้าเพิ่มขึ้น เปิดโอกาสเก็งกำไรการเลือกตั้งภายใน 1Q16 ซึ่งจะเป็นปัจจัยบวกต่อกระแสเงินทุนไหลเข้า 2) ม.44 หนุนการเบิกจ่ายเงินงบประมาณภาครัฐฯ เร่งตัวขึ้นเป็นปัจจัยหนุนกลุ่มรับเหมาฯ และวัสดุก่อสร้าง (SEAFCO CK SCC) 3) ราคาน้ำมันดีดตัว และคาด หุ้นกลุ่มโรงกลั่นพลิกกลับมามีกำไรใน 1Q15 จากขาดทุนใน 4Q15 เป็นปัจจัยบวกต่อกลุ่มพลังงานต่อไป และแนะนำ Let the Profit Run กลุ่มโรงกลั่นรอขายบริเวณแนวต้าน PTTGC (แนวต้าน 64.0) TOP (แนวต้าน 62.0 บาท) BCP (แนวต้าน 36/37.5)
“ซื้อ” TISCO KKP ก่อนขึ้น XD ปลายเดือน เม.ย.ให้อัตราผลตอบแทน 3.5-4.3%: เศรษฐกิจที่ฟื้นตัวช้า รวมไปถึงอัตราเงินเฟ้อติดลบในช่วง 3 เดือนที่ผ่านมา เป็นปัจจัยหนุนการ “เก็งกำไร” การปรับลดดอกเบี้ยนโยบายในการประชุม กนง.วันที่ 29 เม.ย.นี้ แนะนำ “ซื้อ” TISCO (ขึ้น XD วันที่ 28 เม.ย. 2.0 บาท หรือ Dividend Yield 4.3%) และ KKP (ขึ้น XD วันที่ 29 เม.ย. 1.35 บาท หรือ Dividend Yield 3.5%) รวมไปถึง “เก็งกำไร” SAWAD และกลุ่ม MICRO Finance อย่าง THANI และ GCAP
 
หุ้นที่น่าสนใจทางเทคนิค
SUSCO “ซื้อ” ฟื้นตัวขึ้นผ่านยืนเหนือเส้นค่าเฉลี่ย 3 เดือน พร้อมปริมาณการซื้อขายสูงขึ้นสนับสนุน สอดคล้องกับเครื่องมือ DI+ ตัด DI- ขึ้น และ MACD ที่พลิกกลับมาเป็นบวกวันแรก เป็นจังหวะซื้อเก็งกำไร มีแนวต้านแรก 3.90 บาท และถัดไปที่ 4.10 บาท
SPCG “ซื้อ” ราคาหุ้นฟื้นตัวขึ้นผ่านเส้น Downtrend Line และยืนเหนือเส้นค่าเฉลี่ย 3 เดือนได้ เป็นจังหวะซื้อเก็งกำไร มีแนวต้านแรกบริเวณ 29.50 บาท ถัดไปที่ 31.00 บาท
THCOM “ซื้อ” ราคาหุ้นแกว่งตัวขึ้นทดสอบเส้นค่าเฉลี่ย 3 เดือนบริเวณ 36.50 บาท หากผ่านได้จะเป็นจังหวะซื้อตามต่อเนื่อง  สอดคล้องกับเครื่องมือ MACD พลิกกลับมาเป็นบวก มีแนวต้านแรกที่ 38.00 บาท และถัดไปที่ 40.00 บาท
SENA “ซื้อ” ราคาหุ้นแกว่งตัวขึ้นทะลุกรอบสามเหลี่ยมระยะเดือน เครื่องมือ MACD มีค่าเป็นบวกสนับสนุนต่อเนื่อง เป็นจังหวะซื้อเก็งกำไร มีแนวต้านแรกที่ 4.30 บาท และถัดไปที่ 4.50 บาท
 
Futures   แนวรับ         แนวต้าน
SET50      1030           1060
               1010           1080
Gold        18450          18550
              18350          18650
Oil          1820           1900
              1780           1950